यूजर्स बोले- आपने 80 के दशक की याद दिला दी
Bollywood Actor Mithun Chakraborty Disco Dancer Reaction - एक्टर मिथुन चक्रवर्ती 14 अप्रैल को मुंबई के NSCI  डोम में डिस्को डांसर: द म्यूजिकल के भव्य प्रीमियर पर पहुंचे थे। हाल ही में इस इवेंट का एक वीडियो सामने आया है
एक्टर मिथुन चक्रवर्ती 14 अप्रैल को मुंबई के NSCI डोम में डिस्को डांसर: द म्यूजिकल के भव्य प्रीमियर पर पहुंचे थे। हाल ही में इस इवेंट का एक वीडियो सामने आया है, जिसमें मिथुन चक्रवर्ती अपने ऑल टाइम क्लासिक डिस्को सॉन्ग ‘आई एम अ डिस्को डासंर’ पर जबरदस्त डांस करते नजर आ रहें हैं।
चर्चित वीडियो में मिथुन के अलावा बहुत से लोग दिखाई दे रहे हैं, जिनमें से ज्यादातर लोग उनसे उम्र में काफी छोटे हैं। इसके बावजूद वीडियो में मिथुन दा की एनर्जी के आगे सभी फीके नजर आ रहे हैं।
गाना शुरू होते ही मिथुन दा अपने सिग्नेचर स्टेप करते हैं। वहां मौजूद बाकी लोग भी उनके स्टेप्स मैच करने की कोशिश करते हैं। मीथुन चक्रवर्ती का यह वीडियो फैंस को बेहद पसंद आ रहा है। यह एक लाइव म्यूजिकल इवेंट है, जो 14 अप्रैल से लेकर 23 अप्रैल तक चलेगा। इस इवेंट में सिंगर सलीम-सुलेमान और एक्टर सुनील शेट्टी समेत कई सेलिब्रिटीज अपनी परफॉर्मेंस देंगे।